經數: 一五九八

經名: 攝大乘論釋卷第五

頁數:  四一一

上     欄

與餘爲共爲不共耶. 故次說言. 逮得一切佛平

等性. 諸佛一切行相展轉和雜住故. 如是已

說自利圓滿. 次當廣說利他圓滿. 爲顯已得

一切所化障□對治. 故次說言到無障處. 有

諸魔等. 能退轉法. 能1轉有情所作義利. 今

於此中無有是事. 故次說言. 不可轉法. 於諸

所作有情利益安樂事中. 無有高下能爲拘

□. 故次說言所行無□. 依此方便能作有情

諸饒益事. 故次說言其所安立不可思議. 如

是加行諸佛世尊爲性平等. 爲各差別. 不爾

何者遊於三世平等法性. 三世諸佛利有情

事皆相似故. 如是所作利有情事. 爲於一一諸

世界中次第作耶. 不爾何者其身流布一切世

界頓於一切諸世界中. 現成佛故. 爲顯能斷

於彼彼處所生起疑. 故次說言於一切法智無

疑滯. 所化有情種2性別故. 如其所應方便化

導. 爲欲顯此巧方便智. 故次說言於一切行成

就大覺. 卽依如是所化有情有能無能. 善巧

差別. 故次說言於諸法智無有疑惑. 卽於所

化有情邪正及俱行中. 所應現相不可分別.

爲現此事. 故次說言凡所現身不可分別. 引

發任持不定種*性聲聞菩薩. 故[&FFFF]#大乘. 爲顯

此事. 故次說言. 一切菩薩等所心智. 爲遮所

化諸有情類於大師所. 疑一切智非一切智.

故次說言. 得佛無二住勝彼岸. 聞一切佛得

平等言. 卽謂一切應同一性. 爲遮此疑. 故次

說言. 不相間雜如來解脫妙智究竟. 非一非

異其相云何. 爲答此問故次說言. 證無中邊

佛地平等常無常等. 一切皆是二邊相攝. 云

中     欄

何無相爲避此難. 故次說言. 極於法界. 謂最

淸淨離諸戱論. 是法界相如是種類. 利衆生

事. 爲經幾時故次說言. 盡虛空性窮未來際

論曰. 復次由義處者. 如說若諸菩薩成就三

十二法乃名菩薩. 謂於一切有情. 起利益安

樂增上意樂故. 令入一切智智故. 自知我今

何假智故. □伏慢故. 堅牢勝意樂故. 非假

憐愍故. 於親非親平等心故. 永作善友乃

至涅槃爲後邊故. 應量而語故. 含笑先言

故. 無限大悲故於所受事無退弱故. 無厭

倦意故聞義無厭故. 於自作罪深見過故. 於

他作罪不瞋而誨故. 於一切威儀中□修治

菩提心故. 不希異熟而行施故. 不依一切

有趣受持戒故. 於諸有情無有□□而行忍

故. 爲欲攝受一切善法勤精進故. 捨無色

界修靜慮故. 方便相應修般若故. 由四攝事

攝方便故. 於持戒破戒善友無二故. 以慇

重心聽聞正法故. 以慇重心住阿練若故. 於

世雜事不愛樂故. 於下劣乘曾不欣樂故. 於

大乘中深見功德故. 遠離惡友故. 親近善友

故. □修治四梵住故. 常遊戱五神通故. 依趣

智故. 於住正行不住正行. 諸有情類不棄捨

故. 言決定故. 重諦實故. 大菩提心□爲首故.

如是諸句應知皆是初句差別. 謂於一切有

情起利益安樂增上意樂

此利益安樂增上意樂句. 有十六業差別. 應

知此中十六業者. 一展轉加行業. 二無[&FFFF]#倒

業. 三不待他請自然加行業. 四不動壞業. 五

無心染業. 此有三句差別應知. 謂無染繫故.

下      欄

於恩非恩無愛□故. 於生生中□隨轉故. 六

相稱語身業此有二句差別應知. 七於樂於

苦於無二中平等業. 八無下劣業. 九無退轉

業. 十攝方便業. 十一厭惡所治業. 此有二

句差別應知. 十二無間作意業. 十三勝進行

業. 此有七句差別應知. 謂六波羅蜜多正加

行. 故及四攝事正加行故. 十四成滿加行業.

此有六句差別應知. 謂親近善士故. 聽聞正

法故. 住阿練若故. 離惡尋思故. 作意功德

故. 此復有二句差別應知. 助伴功德. 故此復

有二句差別應知. 十五成滿. 業此有三句差

別應知. 謂無量淸淨. 故得大威力. 故證得功

德故. 十六安立彼業. 此有四句差別應知. 謂

御衆功德故. 決定無疑敎授敎誡故. 財法攝

一故. 無雜染心故. 如是諸句應知皆是初句

差別   釋曰. 三十二法由十六業分別顯示

說彼業故. 利益安樂增上意樂故者. 或有利

益而非安樂. 如盛貪者强修梵行. 或有安樂

而非利益. 如樂欲者. 受用種種有罪境界. 或

有利益亦是安樂. 如薄塵者樂修梵行. 此中

菩薩作如是心. 云何皆令一切有情當得無

上利益安樂. 言意樂者. 欲及勝解以爲自性.

此意樂勝故名增上意樂. 令入一切智智故

者. 是展轉加行業之所解釋. 譬如一燈3轉然

千燈. 由此業故. 利益安樂增上意樂則得顯

現. 如是於後一切句中. 利益安樂增上意樂

皆應配釋. 自知我今何假智故者. 是無[&FFFF]#倒

業之所解釋. 或有利樂增上意樂而是[&FFFF]#倒.

故須自知. 我今何假. 由此智故說無倒業. 謂

經數: 一五九八

經名: 攝大乘論釋卷第五

頁數: 四一二

上      欄

我唯有如是聞慧. 了知敎證自有堪能. 起隨

所應無倒加行. 如有頌言

諸有自稱量      勤心所心處

彼不逮□勞      而能到所到

如是等頌應當廣說. □伏慢故者. 是不待他

請自然加行業之所解釋. 他雖不請自然往

彼爲說正法. 堅牢勝意樂故者. 是不動壞業

之所解釋. 生死衆苦不能動壞所發心故. 非

假憐愍故. 於親非親平等心故. 永作善友乃

至涅槃爲後邊故者. 是無心染業三種差別

之所解釋. 若有染繫由愛染因. 假作憐愍暫

時攝受. 若無染繫非假憐愍. 於一切時□不

捨離. 若依愛染而作憐愍. 於親非親. 有愛有

□心不平等. 若無染心則於二品平等而轉.

若有愛染而作憐愍. 但至命終憐愍隨轉. 若

無愛染而1生憐愍. 於生生中憐愍之心□常

隨轉. 是故菩薩乃至涅槃永作善友. 應量而

語含笑先言故者. 此是二種利益安樂增上

意樂相. 稱語身業之所解釋. 無限大悲故者.

是平等業之所解釋. 若唯於苦而起大悲. 非

樂非捨非平等業一分轉故. 菩薩大悲於樂

於苦於非苦樂. 所攝有情皆被生死衆苦隨

逐. 平等憐愍無有差別. 是故說此名平等業.

於所受事無退弱故者. 是無下劣業之所解

釋. 專爲拔濟一切有情. 猶如重擔. 見此重

擔心無怯懼不捨勤苦. 如擔而辦. 是故說名

無下劣業. 無厭倦意故者. 是無退轉業之所

解釋. 所化有情諸邪惡行不能退轉. 利益安

樂增上意樂相應業故. 聞義無厭故者. 是攝

中     欄

方便業之所解釋. 聞謂所聞契經等法. 非汎

所聞. 義謂卽彼所詮之義. 於此聞義常無厭

足. 此是能攝成熟有情巧方便性. 是故說名

攝方便業. 聞義無足如所堪能. 應正道理而

化導故. 於自作罪深見過故. 於他作罪不瞋

而誨故者. 是厭惡所治業之所解釋. 此中所

治謂貪瞋等. 欲令遠離故名厭惡. 若於自罪

深見過失. 速疾厭離方能制他所不應作. 言

威肅故非餘能制. 如契經言

若自住邪行      便受他譏論

是人終不能      制止他過失

世俗亦言

若自犯愆過      經時不觀察

不如理遠離      慢不取其德

若懷瞋忿. 誨他所犯以非利益非方便故. 言

不威肅他轉違背. 起諸邪行. 如有頌言

2憐愍如一子     誨擧他所犯

決定令受持      後不復當犯

於一切威儀中. □修治菩提心故者. 是無間

作意業之所解釋. 普於一切所作事中. 無間

修治菩提心故. 如所行淸淨契經中說

若見坐時   發如是心    願諸衆生

坐菩提座

如是等頌不□異熟而行施故. 乃至由四攝

事攝方便故者. 是勝進行業3七句差別之所

解釋. 卽六波羅蜜多及四攝事. 離如所說所

治過等. 於極喜等後後地中. 轉得增勝趣向

成滿. 因名爲業是所作故. 此中四種波羅蜜

多易故不釋. 有差別者. 今當略釋. 捨無色界

下     欄

修靜慮故者. 菩薩不生無色界中. 於彼不見

能作利樂有情事故. 亦不數入無色等至. 不

見彼處. 有多功德之所依故. 捨是離義方便

相應修般若者. 大悲相應修習妙慧. 能作有

情諸利樂事. 此若無者. 於諸有情利益安樂

此事應無. 專爲此事心佛果故. 如有頌言

雙修習慧悲      能作他利樂

利他行正道      一向趣菩提

四攝事者. 布施愛語利行同2義. 由布施故能

攝受他. 由愛語故方便開解爲說法相. 由利

行故隨其所應勸彼修善. 由同*義故於最後

時. 令彼同得不共功德. 或由布施故令成法

器. 由愛語故得法勝解. 由利行故依法勝解

發起正行. 由同5義故令所起行轉得淸淨轉

復微妙. 由此具攝方便自性. 於持戒破戒善

友無二故. 乃至親近善友故者. 是成滿加行

業六句差別之所解釋. 由此加行能令成滿.

是故說名成滿加行. 此卽是業. 由親近善6士

第六句釋經所說八句. 作意功德助伴功德.

各釋二故有. 善尸羅故名持戒有. 惡尸羅故

名破戒. 於此二種能說法者. 爲聞法故恭敬

法故. 起善友想無有差別. 是故說言善友無

二. 由是因緣於破戒者不應一向. 謂非善友.

如有頌言

若有戒足雖羸劣  而能辯說利多人

如佛大師應供養  愛彼善說故相似

以慇重心聽聞正法者. 謂如所說廣義等中.

由十六行應聽聞法. 以慇重心住阿練若者.

遠離聚落. 過俱盧舍名阿練若. 於中居7止說

經數: 一五九八

經名: 攝大乘論釋卷第六

頁數: 四一三

上     欄

名爲住. 如應而住無有慢緩名慇重心. 於世

雜事不愛樂者. 不愛世間歌笑舞等種種雜

事. 卽是遠離欲等相應不正尋思. 作意功德

者. 捨愛聲聞獨覺乘故. 大乘功德愛相應故.

助伴功德者. 遠惡友故. 近善友故. □修治四

梵住故. 常遊戱五神通故. 依趣智故者. 是

成滿業之所解釋. 謂成滿相名成滿業. 此中

業聲是相別名. 無量淸淨等三句. 釋前□修

治四梵住等三句. 慈悲喜捨四種無量名四

梵住. 由此表知所有內德. 成滿淸淨故得相

聲. 遊戱五通名爲威力. 漏盡智通是解脫智

名大威力. 或取菩薩增上神通名大威力. 如

是亦名成滿之相. 證得功德者. 謂已證得現

前自在. 此卽解釋依趣智故. 各別內證名依

趣智. 不唯於義依趣於識非寂靜故. 於住正

行不住正行等. 是安立彼業. 四句差別之所

解釋. 由此安立利益安樂增上意樂. 此卽是

業. 是故說名安立彼業. 御衆功德者. 謂於持

戒犯戒有情驅□攝受. 俱欲令其出不善處

安立善處. 名不棄捨. 言決定故者. 謂決定無

疑敎授敎誡. 言威肅故. 言若不定卽不威肅.

重諦實故者. 謂財法二攝合成一種. 積集財

法無異分別. 平等分布如先所許. 如是施與

除現所無. 如有頌言

財供養能令      衆生盡壽命

法供養能令      究竟天寂靜

大菩提心□爲首故者. 是無雜染心之所解

釋. 由菩提心所攝受故. 凡有所作終不貪心

他供事等. 唯心證得無上菩提

中     欄

論曰. 如說

由最初句故      句別德種類

由最初句故      句別義差別

釋曰. 此伽他中其義易解無勞重釋

攝大乘*論釋卷第五

攝大乘論釋卷第六

無性菩薩造

*三藏法師玄□奉    *詔譯

1入所知相分第四

論曰. 如是已說所知相入所知相云何應見.

多聞熏習所依. 非阿賴耶識所攝. 如阿賴耶

識成種子. 如理作意所攝似法似義而生. 似

所取事有見意言   釋曰. 菩薩修習如是業

已. 如入現觀所應知相. 今當顯說. 多聞熏習

所依者. 謂於大乘而起多聞. 聞法義已熏心

心法相續所依. 其少聞者無容得入此現觀

故. 如薄伽梵敎授尊者羅□羅經. 說如是言.

唯願世尊敎我現觀. 世尊告曰. 汝已受持正

法藏耶. 羅□羅言. 不也世尊. 世尊告曰. 汝

今且應受持法藏. 如是等非阿賴耶識所攝

者. 謂此所依從最淸淨法界流故. 對治彼故.

非彼性攝彼相違故. 如阿賴耶識成種子者.

如阿賴耶識能爲一切雜染法因. 此所依性

能爲一切淸淨法因. 唯因性同故得爲喩. 非

一切種. 如有頌言

爲欲利益常放逸  生盲不觀自樂者

下      欄

諸佛降靈現世間  爲彼宣說微妙法

譬如無價末尼寶  能除衆毒不思議

言似法者. 謂契經等如十地等. 言似義者.

謂彼所詮無我性等. 似彼行相而生起故. 說

爲似法似義而生似所取事者如彼所取而顯

現故. 言有見者. 謂2耳識. 俱言意言者. 所謂

意識. 或與見分俱所取能取性. 此卽安立所

取能取所依自性. 如前已說

論曰. 此中誰能悟入所應知相. 大乘多聞熏

習相續. 已得逢事無量諸佛出現於世. 已得

一向決定勝解. 已善積集諸善根故. 善備福

智資糧菩薩  釋曰. 用及用具皆3待作者. 故

問入者誰能悟入. 答此問言大乘多聞熏習

相續等. 謂依大乘法而起多聞熏習. 相續已

得逢事無量諸佛出現於世者. 由此相續故.

得現前逢事諸佛出現於世. 已得一向決定

勝解者. 由逢事佛於大乘法深生信解. 非諸

惡友引令猶豫. 由此大乘多聞等三因緣故.

能善積集無量善根. 是則名爲善備福智資

糧菩薩

論曰. 何處能入. 謂卽於彼有見似法似義意

言. 大乘法相等所生起. 勝解行地見道修道

究竟道中. 於一切法唯有識性. 隨聞勝解故.

如理通達故. 治一切障故. 離一切障故  釋

曰. 何處能入者. 問所入境及能入位. 謂卽於

彼有見等者. 謂於大乘法相所生. 決定行相

似法似義意言. 能入於此境界. 能入是用. 所

入境界. 是業是持. 於此意言或有能入. 在勝

解行地. 於一切法唯識性中. 但隨聽聞生勝

經數: 一五九八

經名: 攝大乘論釋卷第六

頁數: 四一四

上     欄

解故. 或有能入在見道中. 如理通達此意言

故. 此中如理而通達者. 謂通達彼非法非義.

非所取非能取故. 或有能入在修道中. 由此

修習對治煩惱所知障故. 或有能入在究竟道

中. 最極淸淨離諸障故. 如是四種是能入位

論曰. 由何能入. 由善根力所任持故. 謂三種

相練磨心故. 斷四處故. 緣法義境止觀□常.

慇重加行無放逸故   釋曰. 由何能入者. 此

問入因. 謂由何因於此能入. 由善根力所任

持故等者. 謂雖有善根力而心或退屈故. 說

三種相練磨心故等

論曰. 無量諸世界無量人有情. 刹那刹那證

覺無上正等菩提. 是爲第一練磨其心. 由此

意樂能行施等波羅蜜多. 我已獲得如是意

樂. 我由此故少用功力修習施等波羅蜜多.

當得圓滿. 是爲第二練磨其心. 若有成就

諸有障善. 於命終時卽便可愛一切自體圓

滿而生. 我有妙善無障□善. 云何爾時不當

獲得一切圓滿. 是名第三練磨其心   釋曰.

無量諸世界等者. 此言顯示初練磨心. 引

他例已令心增盛. 無有退屈由此意樂者. 顯

示第二練磨其心. 我已獲得如是意樂者. 顯

此意樂離諸弊縛. 謂此意樂遠離□[&FFFF]#. 遠

離欲尋. 遠離□尋. 遠離懈怠. 遠離□比及

以睡眠. 遠離無明. 我由此故少用功力. 修習

施等波羅蜜多. 當得圓滿者. 謂已獲得殊勝

意樂. 便能任運修行施等速令圓滿. 若有成

就等者. 顯示第三練磨其心. 諸有障善者. 謂

有成就諸世間善. 未能永斷所治障故. 說名

中      欄

有障. 我有妙善等者. 謂我能永斷所對治障.

由無障善而成其善. 云何當來而不證得圓

滿佛果. 練磨心者. 謂策擧心令其猛利. 對治

退屈

論曰. 此中有頌

人趣諸有情      處數皆無量

念念證等覺      故不應退屈

諸淨心意樂      能修行施等

此勝者已得      故能修施等

善者於死時      得隨樂自滿

勝善由永斷      圓滿云何無

釋曰. 復以伽他攝如是義. 人趣諸有情等者.

其心怯弱名爲退屈. 勸彼不應心生退屈. 謂

我不能證覺無上正等菩提名心怯弱. 令勸

進彼不應於已謂無功能. 故無退屈. 如有頌

言

無量十方諸有情  念念已證善1逝果

彼旣丈夫我亦爾  不應自輕而退屈

諸淨心意樂能修行施等者. 謂非不善及無

記心. 而行施等. 唯是善心故名淨心. 如有世

間不善無記散亂心中. 亦行施等希願諸有

及財位故. 菩薩不爾. 唯心無上正等菩提.

言意樂者. 謂能無□修施等因如先已說. 此

勝者已得故. 能修施等者. 謂諸菩薩名爲勝

者先已得此殊勝意樂. 由此施等波羅蜜多

任運而轉. 如說而修故名已得. 由此決定捨

所對治. 捨所治故不由功用. 於其施等任運

而轉. 等者. 等取戒乃至慧波羅蜜多. 善者於

死時者. 謂由世間善而成善者. 於命終時得.

下     欄

隨樂自滿者. 謂得世間隨所愛樂自圓滿果.

是乃至得有頂生義. 勝善由永斷者. 卽是由

彼永斷障善而成善義. 圓滿云何無者. 是隨

所樂圓滿佛果云何無義

論曰. 由離聲聞獨覺作意. 斷作意故. 由於大

乘諸疑離疑. 以能永斷異慧疑故. 由離所聞

所思法中我我所執. 斷法執故. 由於2現前現

住安立一切相中無所作意. 無所分別斷分

別故此中有頌

現前自然住      安立一切相

智者不分別      得最上菩提

釋曰. 今當顯示斷除四處. 斷作意故者. 斷除

二乘分引作意. 以能永斷異慧疑故者. 謂於

大乘甚深廣大. 不起異慧[&FFFF]#倒及疑. 斷法執

故者. 謂於所聞所思法中. 能永斷除我我所

執. 謂我能聞我能思覺. 我所聽3文我所思

義. 如是執著一切皆無. 於其勝義證現觀故.

斷分別故者. 謂於現前任運而轉. 色等現住

及作功用. 諸骨鎖等淨定安立一切所緣諸

境界相. 作意分別悉能永斷. 乃至一切諸佛

菩薩波羅蜜多. 如是等相. 執著分別悉能永

離. 其頌義顯不須重釋

論曰. 由何云何而得悟入   釋曰. 此中雙問

作具所作. 由有作者入所作業. 應知定有能

人之具. 自現觀相是所作事. 決定應有如是

如是所作方便. 是故今當二俱解釋

論曰. 由聞熏習種類. 如理作意所攝似法似

義有見意言   釋曰. 此中先4辨能入之具種

類之聲. 卽因言說是爲因義

經數: 一五九八

經名: 攝大乘論釋卷第六

頁數: 四一五

上     欄

論曰.   由四尋. 思謂由名義自性差. 別假立尋

思及由四種如實遍. 智謂由名事自性差. 別

假立如實遍. 智如是皆同不可得故. 以諸菩

薩如是如實. 爲入唯識勤修加行. 卽1於似文

似義意言. 推心文名唯是意言. 推心依此文

名之義. 亦唯意言. 推心名義自性差別唯是

假立. 若時證得唯有意言. 爾時證知若名若

義. 自性差別皆是假立. 自性差別義相無故.

同不可得由四尋思. 及由四種如實遍智. 於

此似文似義意言. 便能悟入唯有識性   釋

曰. 由四尋思. 及由四種如實遍智者. 依如先

說. 能悟入具發起如實所作方便. 於加行時

推心行見假有實無. 方便因相說名尋思. 了

知假有實無所得. 決定行智. 方便果相名如

實智. 此中名者. 謂色受等亦攝名因. 名果句

等尋思此名唯意言性. 唯假非實. 不離意言

名名尋思. 義尋思者. 如名身等所詮表得蘊

界處等. 推心此性唯假非實. 如有種類種類

相應差別可得. 如是所詮能詮相應不應理

故. 推心依此文名之義亦唯意言者. 尋思依

名所表外事. 唯意言性. 思2惟此義似外相

轉. 實唯住內推心名義自性差別3唯是假立

者. 尋思名義二種自性. 4唯假立相. 謂色受

等名義自性實無所有. 假立自性. 譬如假立

補特伽羅. 尋思名義二種差別亦假立相. 謂

無常等名義差別唯假立故. 若名若義自性差

別皆是假立者. 證知四種虛妄顯現依他起

攝自性差別義相無故. 同不可得者. 了達四

種遍計執義皆不可得. 應知此中四種方便

中     欄

說名尋思. 四種果智說名四種如實遍智. 謂

推心名唯是假立. 實不可得說名尋思. 若卽

於此果智生時決定了知. 假有實無名如實

智. 如是於事自性差別假有實無. 推心決定

說亦應爾

論曰. 於此悟入唯識性中. 何所悟入. 如何悟

入. 入唯識性. 相見二性及種種性. 若名若義

自性差別. 假自性差別義. 如是六種義皆無

故. 所取能取性現前故. 一時現似種種相義

而生起故. 如闇中繩顯現似蛇. 譬如繩上蛇

非眞實. 以無有故. 若已了知彼義無者. 蛇覺

雖滅. 繩覺猶在. 若以微細品類分析. 此又虛

妄色香味觸爲其相故. 此覺爲依繩覺當滅.

如是於彼似文似義六相意言. 伏除非實六

相義時. 唯識性覺猶如蛇覺亦當除遣. 由圓

成實自性覺故   釋曰. 於此悟入唯識性中.

欲顯所入及入譬喩. 故爲此問. 若義無有於

此悟入唯識性中. 爲何所入此意難言. 此唯

識性卽是其義. 云何義無爲遮此難故先說

言. 入唯識性謂此識義亦無義性. 非唯外義

是無所有. 若無義性. 云何得有十二處敎. 云

何世間有義言說. 爲遮此難. 故次說言. 相

見二性雖無實義. 識似內外二義顯現. 無始

言說熏習力故. 識似義轉似了別用說名爲

見. 故不相違爲唯悟入似相似見. 識別種類

爲不爾耶. 爲答此問故說悟入及種種性. 謂

唯一識. 所取能取性差別故. 於一時間分爲

二種. 又於一識似三相現. 所取能取及自證

分名爲三相. 如是三相. 一識義分非一非異

下     欄

如餘處5辨. 於一識上有多相見. 故名種種.

名等六相. 無有義等釋前三種. 爲答前問如

何悟入故復說言. 如闇中繩顯現似蛇. 由此

譬喩成立通達三種自性. 譬如繩上蛇非眞

實. 以無有故. 如是似名似義意言. 依他起上

名等六種. 遍計所執亦非眞實. 以無有故. 又

於此中如依繩覺捨於蛇覺. 如是依止唯識

顯現. 依他起覺捨於六義. 遍計執覺如依色

等. 細分之覺除遣繩覺. 如是依止圓成實覺.

遣依他起迷亂之覺. 如有頌言

於繩謂蛇智      見繩了義無

證見彼分時      知如蛇智亂

伏除非實六相義時者. 是非有義. 六種非實

義非有爲相故

論曰. 如是菩薩悟入意言似義相故. 悟入遍

計所執性. 悟入唯識故悟入依他起性. 云何

悟入圓成實性. 若已滅除意言聞法熏習種

類唯識之想. 爾時菩薩已遣義想一切似義.

無容得生故似唯識亦不得生. 由是因緣住一

切義. 無分別名. 於法界中便得現見相應而

住. 爾時菩薩平等平等. 所緣能緣無分別智.

已得生起. 由此菩薩名已悟入圓成實性

釋曰. 悟入意言似義相故. 悟入遍計所執性

者. 謂了知意言似義相現. 無有遍計所執實

義. 由此故名悟入遍計所執自性. 悟入唯識

故悟入依他起性者. 謂了知唯識無明6解故.

於無義中似義相現. 由此悟入依他起性. 爲

顯悟入圓成實性故復說言. 已遣義想. 卽是

已能除義想義. 一切似義無容得生者. 卽是

經數: 一五九八

經名: 攝大乘論釋卷第六

頁數: 四一六

上      欄

都無有能似義而生起義. 故似唯識亦不得

生者. 所取無故能取亦無. 卽是唯識所成之

義. 亦不轉義. 住一切義無分別名者. 謂一切

法是契經等. 名所1依行處. 名一切義. 名有

十種. 前九種名有所分別. 其第十名於一切

義無所分別. 安住如是於一切義無分別名.

如說一切唯有其名. 卽如是名能起一切者.

此中似名顯現識等假說爲名. 於法界中便

得現見相應而住者. 謂於法界內證相應而

起勝解. 平等平等者. 謂如所緣都無所有. 如

是能緣亦無所有. 是故所緣能緣二種平等

平等. 由此菩薩名已. 悟入圓成實性者. 悟入

遍計所執自性. 依他起性是有餘故猶有作

者. 作用未息但名悟入. 今於此中作者作用

息滅究竟名已悟入

論曰. 此中有頌

法補特伽羅      法義略廣2性

不淨淨究竟      名所行差別

釋曰. 如前所說住一切義無分別名. 今以伽

他顯示此名自境差別. 初法名者. 謂色受等.

補特伽羅名者. 謂天授等. 隨信行等. 佛敎中

名. 後法名者. 謂契經應頌等. 義名者. 謂此

所詮殺害於父母. 誅國及隨行等. 略名者. 謂

一切法皆無我等. 廣名者. 謂色無我等. *性

名者. 謂阿等諸字. 是詞句因故. 不淨名者. 謂

諸異生爲諸煩惱垢所染故. 淨名者. 謂諸賢

聖垢永斷故. 究竟名者. 謂總所緣卽般若波

羅蜜多. 及十地等. 以總略義爲所緣故

論曰. 如是菩薩悟入唯識性故. 悟入所知相.

中     欄

悟入此故入極喜地. 善達法界生如來家. 得

一切有情平等心性. 得一切菩薩平等心性.

得一切佛平等心性. 此卽名爲菩薩見道

釋曰. 善達法界者. 於此法界深作證故. 生如

來家者. 謂佛法界名如來家. 於此證會故名

爲生. 於此所緣勝智生故. 轉先所依生餘依

故. 紹繼佛種令不斷絶. 如餘續生餘衆同分.

所生能生相續不斷. 託所生家如是般若波

羅蜜多. 證佛法界. 名於中生. 名眞佛子. 由此

般若波羅蜜多. 於佛法界能正作證. 樹自相

續自在現前故名爲生. 如有3說言

一切雄猛    樂利他者    生母養母

所生所育

得一切有情平等心性者. 遍見一切等無我

故. 如有說言. 一切諸法皆如來藏. 如是等. 得

一切菩薩平等心性者. 得彼意樂平等性故.

得一切佛平等心性者. 得彼法身平等性故.

此卽名爲菩薩見道者. 見先未見勝法界故.

譬如聲聞獨覺見道

論曰. 復次爲何義故入唯識性. 由緣總法出

世止觀智故. 由此後得種種相識智故. 爲斷

及相阿賴耶識諸相種子. 爲長能觸法身種

子. 爲轉所依. 爲欲證得一切佛法. 爲欲證得

一切智智入唯識性. 又後得智於一切阿賴

耶識所生. 一切了別相中. 見如幻等性無倒

轉. 是故菩薩譬如幻師於所幻事於諸相中.

及說因果常無[&FFFF]#倒    釋曰. 復次爲何義故

等者. 問入唯識所須. 次應答言爲欲證得一

切智智. 而先方便如所說者. 爲欲開示次第

下      欄

言故. 爲欲饒益堪受如是所化類故. 由緣總

法者. 緣一切法總相所顯眞如爲. 境謂大乘

敎中所說一切法. 皆眞如爲性故. 緣眞如卽

是解了一切法性. 若不爾者雖經多時. 無分

別智亦應不生. 言出世者. 是無漏故. 無分別

故. 止觀智故者. 由三摩□多無[&FFFF]#倒智故. 種

種相識者. 謂安立諸法因性果性有上無上

等. 卽是所取能取分義. 爲斷及相阿賴耶識

諸相種子者. 爲斷阿賴耶識中似色等相諸

法種子. 及能熏相. 此卽說斷種子因果. 爲長

能觸法身種子者. 爲欲增長一切大乘多4聞

熏習. 由此爲先得法身故. 爲轉所依者. 通達

眞如. 諸心心法離垢生故. 或復眞如善淸淨

故. 爲欲證得一切佛法者. 爲欲生起力無畏

等諸佛法故. 爲欲證得一切智智者. 爲欲證

得. 無垢無□諸佛智故. 又後得智者. 顯後得

智有所作用. 於一切阿賴耶識所生者. 此擧

所生爲取其因. 一切了別相中者. 此顯其果

卽是能取所取分中. 見如幻等性無倒轉者.

如實觀見依他起性. 如幻事等. 無迷亂故. 譬

如幻師於所幻事者. 於草木等幻惑因中. 無

有[&FFFF]#倒如實聞故. 於象馬等幻惑相中. 亦無

[&FFFF]#倒如實見故. 如是菩薩見眞實者. 如實現

見無有所取能取自性. 圓成實已起於後得.

能發語言世俗淨智. 知因果時及說法時. 常

無[&FFFF]#倒. 其聽聞者雖有[&FFFF]#倒. 而聞熏習熏相

續故. 次第漸漸得無[&FFFF]#倒. 由彼成辦所應作

故. 此後得智亦無5差別無染汚故

論曰. 於此悟入唯識性時. 有四種三摩地. 是

經數: 一五九八

經名: 攝大乘論釋卷第六

頁數: 四一七

上     欄

四種順決擇分依止. 云何應知. 應知由四尋

思於下品無義忍中. 有明得三摩地. 是煖順

決擇分依止. 於上品無義忍中. 有明增三摩

地. 是頂順決擇分依止. 復由四種如實遍智.

已入唯識. 於無義中已得決定. 有入眞義一

分三摩地. 是諦順忍依止. 從此無間伏唯識

想. 有無間三摩地. 是世第一法依止. 應知如

是諸三摩地. 是現觀邊   釋曰. 於一切處入

現觀時. 皆有四種順決擇分. 是前相故. 現觀

已顯故不動釋. 由四尋思者. 謂如前說推心

名義自性差別假立爲體. 於下品無義忍中

者. 謂於下品覺慧愛樂諸義無所有中. 明謂

能照無有義智. 所心果遂故名爲得. 此定創

得無義智明. 故得明得三摩地名. 譬如最初

心得火等. 煖者卽是煖品善根. 譬如鑽火煖

爲前相. 此亦如是眞智前相. 言依止者. 謂是

因義. 言決擇者. 卽是現觀. 此分卽是法無我

忍. 引此善根說名爲順. 最居其上故名爲頂.

復由四種如實遍智1者. 謂如先說於名事等

不可得中. 已得決定. 如是轉時悟入唯識. 似

名等現決定了知. 都無有義. 入眞義一分三

摩地者. 唯能通達所取無故名入一分. 由於

此中了達義無. 未能伏彼能取行相唯識令

無. 是故說此名諦順忍所依止定. 順謂親近

依所取無令能取無. 應知如是諸三摩地是

現觀邊者. 當知卽是近彼轉義

論曰. 如是菩薩已入於地已得見道. 已入唯

識. 於修道中云何修行. 於如所說安立十地.

攝一切經皆現前中. 由緣總法出世後得止

中     欄

觀智故. 經於無量百千俱□那庾多劫. 數修

習故而得轉依. 爲欲證得三種佛身. 精勤修

行   釋曰. 於如所說安立十地者. 謂隨彼彼

戱論言說. 自相共相十種地中. 由緣總法者.

相雜緣故. 無緣別法而修正智. 若不爾者無

分別智所集資糧. 不應得有. 出世者是無分

別智後得. 卽是淸淨世間能安立智. 此後得

故. 淸淨有相境故. 世間而得轉依者. 謂經多

劫修無分別後得智故. 而得轉依. 謂心心法

相續淸淨. 爲欲證得三種佛身精勤修行者.

後當廣說

論曰. 聲聞現觀菩薩現觀. 有何差別. 謂菩薩

現觀與聲聞異. 由十一種差別應知. 一2由所

緣差別. 以大乘法爲所緣故. 二由資持差別.

以大福智二種資糧. 爲資持故. 三由通達差

別. 以能通達補特伽羅法無我故. 四由涅槃

差別. 攝受無住大涅槃故. 五由地差別. 依於

十地而出離故. 六七由淸淨差別. 斷煩惱習

淨佛土故. 八由於自他得平等心差別. 成熟

有情加行無休息故. 九由生差別. 生如來家

故. 十由受生差別. 常於諸佛大集會中攝受

生故. 十一由果差別. 十力無畏不共佛法. 無

量功德果成滿故   釋曰. 聲聞菩薩現觀差

別. 略有十種或十一種. 所緣差別中. 菩薩現

觀以大乘法爲聞慧等三種所緣. 聲聞現觀

聲聞乘法爲其所緣. 資持差別中. 福資糧者.

謂施戒忍三種加行. 智資糧者. 謂精進靜慮

及聞慧等. 言資糧者. 經無量劫所運集故. 通

達差別中聲聞現觀唯能通達補特伽羅空無

下       欄

我理. 菩薩現觀俱能通達補特伽羅法空無

我. 涅槃差別中菩薩現觀攝受悲慧方便資

糧. 生死涅槃無所住著以爲涅槃. 聲聞現觀

唯住無爲以爲涅槃. 地差別中菩薩現觀. 依

於十地而得出離. 聲聞乘中無有如是諸地

建立. 淸淨差別中. 菩薩現觀永斷煩惱幷諸

習氣. 及能淸淨衆寶佛土. 聲聞現觀雖斷煩

惱. 未除習氣全不能淨衆寶佛土. 言習氣者.

雖無煩惱. 然其所作似有煩惱. 自他平等心

差別中. 菩薩現觀證得自他平等法性. 成熟

有情加行無絶. 聲聞現觀分別自他. 唯修自

利不修他利. 生差別中菩薩現觀. 於如來家

法界中生. 是佛眞子. 如輪王家生有相子. 非

如聲聞同於下賤無智婢子. 受生差別中菩

薩現觀. 常於諸佛大集會中. 蓮花臺上結3加

趺坐. 乃至成佛□受化生. 所言諸佛大集會

者. 謂無漏界諸佛國土. 非如聲聞處母胎等.

果差別者. 菩薩現觀. 力無畏等無量功德衆

所莊嚴. 能無功用起作一切利有情事. 證得

法身以爲勝果. 餘用無漏轉生爲果

論曰. 此中有二頌

名事互爲客      其性應尋思

於二亦當推      唯量及唯假

實智觀無義      唯有分別三

彼無故此無      是卽入三性

釋曰. 以二伽他總攝尋思及尋思果. 令易解

了. 名事互爲客其性應尋思者. 謂名於事爲

客. 事於名亦爾. 非如一類. 謂聲與義相稱而

生. 互相繫屬於二亦當推唯量及唯假者. 謂

經數: 一五九八

經名: 攝大乘論釋卷第六

頁數: 四一八

上      欄

於自性及差別中. 亦當推尋唯有分別唯有

假立. 其事云何. 謂此二種唯有分別. 唯有假

立差別言說. 都無眞實自性差別. 言實智者.

謂從尋思所生四種如實遍智. 觀無義者. 謂

觀其義本來無有. 唯有分別三者. 觀見唯有

三種分別. 謂名分別. 自性假立分別. 差別假

立分別. 彼無故此無者. 謂義無故觀此三種

分別亦無. 是卽入三性者. 如上所說卽是悟

入三種自性. 謂初頌前半. 觀名與事更互爲

客. 卽是悟入遍計所執自性. 初頌後半. 觀彼

二種自性差別. 唯有分別唯有假立. 卽是悟

入依他起自性. 第二頌中卽是悟入圓成實

自性. 此中但遣遍計所執各別心境. 伏除分

別不無其事. 若不爾者繫縛解脫俱不應成.

淨與不淨皆無有故

論曰. 復有敎授二頌. 如分別瑜伽論說

菩薩於定位      觀影唯是心

義想旣滅除      審觀唯1自想

如是住內心      知所取非有

次能取亦無      後觸無所得

釋曰. 誰能如是尋思得果. 如是敎授當復爲

誰. 爲答此問說於二頌. 菩薩於定位觀影唯

是心者. 謂觀所有似法似義. 定所行影唯是

內心. 如經言. 我說識所緣唯識所現故. 言菩

薩者. 卽說能觀. 於定位者. 心住一境. 義想

旣滅除者. 謂由彼影遣其義想. 審觀唯自想

者. 謂審觀察如是似法似義之相. 唯我定心

之所變現. 如是住內心者. 是心於爾時卽住

自心義. 知所取非有次能取亦無者. 謂先已

中      欄

了所取是無. 如所取性旣無所有. 所取性上

能取之性亦不得成. 後觸無所得者. 謂從此

後證無二性所得眞如

論曰. 復有別五現觀伽他. 如大乘經莊嚴論

說

福德智慧二資糧  菩薩善備無邊際

於法思量善決已  故了義趣唯言類

若知諸義唯是言  卽住似彼唯心理

便能現證眞法界  是故二相悉□除

體知離心無別物  由此卽會心非有

智者了達二皆無  等住二無眞法界

慧者無分別智力  周遍平等常順行

滅依榛梗過失聚  如大良藥銷衆毒

佛說妙法善成立  安慧幷根法界中

了知念趣唯分別  勇猛疾歸德海岸

釋曰. 福德智慧二資糧菩薩善備無邊際者.

謂施等三波羅蜜多名福資糧. 第六般若波

羅蜜多名智資糧. 精進俱修故通二種. 靜慮

亦爾. 若緣無量屬福資糧. 其餘屬智. 福智積

集故名資糧. 言善備者. 是圓滿義. 經無數時

差別圓滿名無邊際. 於法思量善決已者. 謂

於一切契經等法. 由定後智極善決定得無

猶豫故. 了義趣唯言類者. 是故能了一切義

趣. 唯用意言分別爲因. 若知諸義唯是言卽

住似彼唯心理者. 謂若了知一切義相唯是

意言. 卽能安心住似義相種種變現唯心理

中得決定故. 此第二頌初半顯示菩薩在順

決擇分位. 初頌顯示此位加行. 便能現證眞

法界是故二相悉□除者. 由先了達義無所

下      欄

有. 住唯心故能除所取能取二相. 現證無二

眞實法界. 善決定智依此生故. 此前半頌及

後第三顯見道位. 如所現證次當顯示. 體知

離心無別物由此卽會心非有者. 謂知離心

無別一切所緣境界. 由彼無故能緣心性亦

不得成. 智者了達二皆無者. 勝慧相應故名

智者. 於二無性能決定知故名了達遍計所

執. 所緣能緣本來無性名二皆無等. 住二無

眞法界者. 平等安住故名等住. 所取能取悉

皆遠離故言二無. 如是現證法界. 非虛名眞

法界. 慧者無分別智力者. 謂諸菩薩無分別

智所有功能. 周遍平等常順行者. 謂總內外

故名周遍. 如所取無能取亦爾. 故名平等. 隨

順觀察契經等法其性平等. 譬如虛空故名

順行. 時□故常. 滅者除也. 依謂一切雜染法

因難可悟入. 喩於榛梗. 諸雜染法名爲過失.

習氣積集故名爲聚. 如大良藥銷衆毒者. 其

義易了. 能除遠入諸過失故如阿揭陀. 此第

四頌顯示修道. 佛說妙法善成立者. 謂牟尼

尊所說正法極善成立. 安慧幷根法界中者.

謂安其慧置佛所說善成立法. 幷其根本眞

法界中. 根者謂此是覺因故. 或總緣法名爲

根本. 謂一切經皆以十地爲根本故. 法依彼

轉故名法界. 卽諸法空. 了知念趣唯分別者.

謂後得智依法界轉. 了知念趣唯是分別. 離

分別外無所念法. 謂彼所念契經等法. 及所

應念波羅蜜多. 幷彼果等. 遍計所執性皆無

故. 勇猛疾歸德海岸者. 謂諸菩薩由先漸次

修習現觀. 無分別智後得智故. 速能證獲一

經數: 一五九八

經名: 攝大乘論釋卷第七

頁數: 四一九

上      欄

切功德圓滿佛果. 謂如來地超度無邊因位

功德. 名德海岸. 如有頌言

證三菩提時      頓成圓滿果

度無邊德海      至無等等位

疾者速也. 經無量劫乃成佛果. 時旣長久云

何言疾. 此義不然. 時劫長遠. 唯分別故. 如有

頌言

處夢謂經年      寤乃須臾頃

故時雖無量      攝在一刹那

又佛精進極熾然故. 雖經多劫而謂少時. 如

有頌言

愚修雖少時      怠心疑已久

佛於無量劫      勤勇謂須臾

言勇猛者卽智慧力. 成無分別後得智故. 無

所怯憚故名勇猛. 此頌顯示至第一義最勝

尊高究竟道位

攝大乘*諭釋卷第六

攝大乘論釋卷第七

無性菩薩造

*三藏法師玄□奉   *詔譯

1彼入因果分第五

論曰. 如是已說入所知相. 彼入因果云何可

見. 謂由施戒忍精進靜慮般若六種波羅蜜

多. 云何由六波羅蜜多得入唯識. 復云何六

波羅蜜多成彼入果. 謂此菩薩不著財位. 不

犯尸羅. 於苦無動. 於修無懈. 於如是等散動

中     欄

因中不現行時心專一境. 便能如理簡擇諸

法得入唯識菩薩. 依六波羅蜜多入唯識已.

證得六種淸淨增上意樂所攝波羅蜜多. 是

故於此設離六種波羅蜜多現起加行. 由於

聖敎得勝解故. 及由愛重隨喜欣樂諸作意

故. □常無間相應方便修習六種波羅蜜多.

速得圓滿 釋曰. 入唯識因. 謂加行時世間

六種波羅蜜多今當顯示. 謂此菩薩不著財

位者. 無所貪心故名不著貪著. 卽是捨所對

治. 此卽是施波羅蜜多所對治障. 後五亦爾.

不犯尸羅者. 毁犯是戒波羅蜜多所對治障.

於苦無動者. 忿動是忍波羅蜜多所對治障.

於修無懈者懈是精進波羅蜜多所對治障.

心專一境者. 謂於靜慮波羅蜜多所對治障.

散動因中遠離不轉持心令定. 便能如理簡

擇諸法者. 卽是般若波羅蜜多. 由此六種波

羅蜜多得入唯識. 旣得入已證得淸淨增上

意樂所攝殊勝果分六種波羅蜜多. 是故設

離波羅蜜多現起加行□常無間修習六種波

羅蜜多. 速得圓滿爲不爾邪. 若於尸羅波羅

蜜多不起加行應是犯戒. 此義不然不起勉

勵加行故. 若於尸羅不起加行應有此失. 非

不發起勉勵加行而有此失. 由於聖敎得勝

解等任運加行. 是故無失. 此中於聖敎得勝

解者. 謂於波羅蜜多相應聖敎. 雖極甚深而

能信解. 愛重作意者. 謂於已得波羅蜜多受

功德味. 隨喜作意者. 謂於十方一切世界他

相續中. 或於各別自相續中波羅蜜多. 深心

慶喜. 欣樂作意者. 謂於未來願我與此□不

下      欄

相離及轉殊勝

論曰. 此中有三頌

已圓滿白法      及得利疾忍

菩薩於自乘      甚深廣大敎

等覺唯分別      得無分別智

□心勝解淨      故意樂淸淨

前及此法流      皆得見諸佛

了2知菩提近     以無難得故

由此三頌總顯淸淨增上意樂有八種相. 謂

資糧故. 堪忍故. 所緣故. 作意故. 對治故. 自

體故3瑞相故. 勝利故. 如其次第諸句伽他應

知顯示   釋曰. 此中顯說淸淨增上意樂. 所

有資糧堪忍所緣作意對治自體瑞相勝利.

已圓滿白法者. 謂先於彼勝解行地善備資

糧. 白法圓滿. 是謂資糧. 及得利疾忍者. 謂簡

軟中4唯取上品. 諦察法忍此忍轉時卽是堪

忍. 菩薩於自乘甚深廣大敎者. 謂緣大乘深

廣聖敎. 其義微細名爲甚深. 卽法無我殊勝.

威德相應名爲廣大. 卽是虛空藏等諸三摩

地. 是謂所緣. 等覺唯分別者. 覺一切法唯

有分別是謂作意. 得無分別智者. 卽是對治.

□心勝解淨故意樂淸淨者. 卽是自體由此

意樂以信及欲爲自體故. 前及此法流皆得

見諸佛者. 卽是瑞相. 前謂意樂淸淨位前此

謂於此三摩地中. 法流卽說在三摩地處於

定中見. 諸佛故了知菩提近以無難得故者.

謂因見佛知菩提近. 釋此義言無難得故. 卽

是勝利. 於此位中見菩提近得此能得勝方

便故. 得不爲難. 修5集資糧勢力成熟有堪能

經數: 一五九八

經名: 攝大乘論釋卷第七

頁數: 四二○

上     欄

故. 如是三頌總釋淸淨增上意樂八相差別

論曰. 何因緣故波羅蜜多唯有六數. 成立對

治所治障故. 證諸佛法所依處故. 隨順成熟

諸有情故. 爲欲對治不發趣因故. 立施戒波

羅蜜多. 不發趣因. 謂著財位及著室家. 爲欲

對治雖已發趣復退還因故. 立忍進波羅蜜

多. 退還因者. 謂處生死有情違犯所生衆苦.

及於長時善品加行所生疲怠. 爲欲對治雖

已發趣. 不復退還而失壞因故. 立定慧波羅

蜜多. 失壞因者. 謂諸散動及邪惡慧. 如是成

立對治所治障故. 唯立六數. 又前四波羅蜜

多是不散動因. 次一波羅蜜多不散動成就.

此不散動爲依止故. 如實等覺諸法眞義. 便

能證得一切佛法. 如是證諸佛法所依處故.

唯立六數由施波羅蜜多故. 於諸有情能正

攝受. 由戒波羅蜜多故. 於諸有情能不毁害.

由忍波羅蜜多故. 雖遭毁害而能忍受. 由精

進波羅蜜多故. 能助經營彼所應作. 卽由如

是攝利因緣. 令諸有情於成熟事有所堪任.

從此已後心未定者令其得定. 心已定者令

得解脫. 於開悟時彼得成熟. 如是隨順成熟

一切有情. 唯立六數應如是知   釋曰. 次當

開示最後頌中. 數相等義先依立數說如是

言. 成立對治所治障等. 謂三因緣波羅蜜多

數唯有六不多不少. 先當開示成立對治所

治障故. 爲欲對治不發趣因故立施戒波羅

蜜多. 乃至爲欲對治而失壞因故立定慧波

羅蜜多. 失壞因者. 謂諸散動及邪惡慧[&FFFF]#倒

執取諸鄙惡智名邪惡慧. 如諸外道是失壞

中     欄

因. 餘句如文分明易了. 證諸佛法所依處者.

第二建立六數因緣. 以是一切佛法因故. 波

羅蜜多唯有六數不增不減. 其義云何. 謂前

四波羅蜜多是不散動因. 能令所治散動無

故. 靜慮波羅蜜多不散動成就. 令不散動得

圓滿故. 依此靜慮波羅蜜多如實等覺諸法

眞義. 能於所緣正遍知故. 諸佛法者. 謂十力

等. 證謂成辦. 隨順成熟諸有情者. 第三成立

六數因緣. 由施波羅蜜多於諸有情能正攝

受. 由戒波羅蜜多於諸有情能不毁害. 不生

惱. 故由忍波羅蜜多雖遭毁害而能忍受. 能

忍受故能饒益他. 不反報故. 由精進波羅蜜

多. 助彼所作. 由靜慮波羅蜜多. 心未定者令

其得定. 由慧波羅蜜多. 心已定者令得解脫.

開悟時者. 謂敎授彼令於境界得悟入時. 彼

得成熟者. 彼於境界已得成熟. 言成熟者. 謂

所治障消融潰散如癰已熟. 或能對治成滿

可用如食已熟

論曰. 此六種相云何可見. 由六種最勝故. 一

由所依最勝. 謂菩提心爲所依故. 二由事最

勝. 謂具足現行故. 三由處最勝. 謂一切有情

利益安樂事爲依處故. 四由方便善巧最勝 .

謂無分別智所攝受故. 五由□向最勝. 謂□

向無上正等菩提故. 六由淸淨最勝. 謂煩惱

所知二障無障所集起故. 若施是波羅蜜多

耶設波羅蜜多是施耶. 有施非波羅蜜多應

作四句. 如於其施. 如是於餘波羅蜜多亦作

四句. 如應當知   釋曰. 依所立相說如是言.

謂由六種最勝故等. 六種最勝其言易了. 不

下     欄

須別釋. 具足現行故者. 於內外事一切種類

皆能捨故. 無分別智所攝受故者. 謂三輪淸

淨. 施者受者施物. 分別皆遠離故. 餘文易了.

有是施非波羅蜜多者. 謂離六種最勝而修

布施. 有是波羅蜜多非施者. 謂六種最勝所

集戒等. 有亦施亦波羅蜜多者. 謂六種最勝

所集布施. 有非施非波羅蜜多者. 謂離六種

最勝而修戒等. 如於施中作是四句. 如是於

餘戒等五中. 如其所應皆善安立. 故有頌言

麟角喩無有      六波羅蜜多

唯我最勝尊      上品到彼岸

論曰. 何因緣故. 如是六種波羅蜜多此次第

說. 謂前波羅蜜多. 隨順生後波羅蜜多故

釋曰. 隨順生後波羅蜜多故者. 謂於財位不

貪著已能守尸羅. 具尸羅已便能忍受. 能忍

受已堪耐乖違故發精進. 發精進已心便得

定. 心得定已能如實知. 故此六種如是次第

論曰. 復次此諸波羅蜜多訓釋名言. 云何可

見. 於諸世間聲聞獨覺施等善根. 最爲殊勝

能到彼岸. 是故通稱波羅蜜多. 又能破裂□

[&FFFF]#貧窮. 及能引得廣大財位福德資糧故名

爲施. 又能息滅惡戒惡趣. 及能取得善趣等

持故名爲戒. 又能滅盡忿怒怨□. 及能善住

自他安隱故名爲忍. 又能遠離所有懈怠惡

不. 善法及能出生無量善法. 令其增長故名

精進. 又能消除所有散動. 及能引得內心安

住故名靜慮. 又能除遣一切見趣諸邪惡慧.

及能眞實品別知法故名爲慧   釋曰. 釋總

名者. 1於諸世間聲聞獨覺施等善根最爲殊